JY LEES NOU Testament in dié geval nie geldig
Mnr. Butch van Blerk, direkteur van Bill Tolken Hendrikse Ingelyf in Bellville, Kaapstad, gee hier raad oor hoe om die geldigheid van 'n testament te bepaal.
Met 'n volgende besoek aan die prokureur het die seun gehoor daar is in 2000 'n testament by die bank onderteken wat aandui die ma erf alles.
Het sy die reg op die erfgoed? Die prokureur sê die testament wat deur die pa en sy twee seuns opgestel is, is ongeldig omdat die twee seuns as getuies geteken het en nie 'n onafhanklike party nie. Met die egskeidingsbevel het die ma alles gekry waarvoor sy gevra het. Mag sy nou aandring op enigiets?
Die aangeleentheid handel rondom die feit dat die testament deur die pa en sy twee seuns opgestel is en dat die twee seuns die testament as getuies onderteken het.
Artikel 4A van die Wet op Testamente van 1953 bepaal dat die volgende persone, wat in die testament as erfgename aangestel is, nie ingevolge die testament mag erf nie:
Iemand wat die testament as getuie geteken het.
Iemand wat die testament geskryf het.
Die eggenote van só 'n persoon tydens die ondertekening van die testament.
'n Vorige, geldig opgestelde testament kan dan deur die Meester van die Hooggeregshof as die geldende testament aanvaar word en die boedel kan ingevolge die bepalings van só 'n testament beredder word.